open-index/open-wikipedia-markdown huggingface dataset:
ইবনে আব্দুল হাদি

**শামসুদ্দীন আবি আব্দিল্লাহ মুহাম্মাদ ইবনে আহমাদ ইবনে আব্দুল হাদি আল-মাকদিসি আল-হাম্বালী** () **ইবনে আব্দুল হাদি **নামে সমাধিক পরিচিত **(**দামেস্ক, ১৩০৫ (৭০৫ হিজরি) - ১৩৪৩ (৭৪৪ হিজরি)**)** লেভান্টের একজন প্রসিদ্ধ মুহাদ্দিস এবং হাম্বলী বিদ্বান ছিলেন। তার সবচেয়ে বড় পরিচয় হচ্ছে তিনি ছিলেন তৎকালীন কালের ইসলামী জ্ঞান বিজ্ঞানের সকল শাস্ত্রের মনীষী "মুজাদ্দিদ" ইবনে তাইমিয়াহ রহঃ এর ছাত্র। ইবনে আব্দুল হাদি নামের আরও একজন বিদ্বান ছিলেন, তারা দু'জনই এসেছিলেন একই পরিবার থেকে, তার নাম ছিল ইউসুফ বিন আব্দুল হাদি (মৃত্যু ৯০৯ হিজরি)।

## তথ্যসূত্র

## আরও দেখুন

* হাম্বলি মাযহাব

বিষয়শ্রেণী:১৩০৫-এ জন্ম
বিষয়শ্রেণী:১৩৪৩-এ মৃত্যু
বিষয়শ্রেণী:মুহাদ্দিস
বিষয়শ্রেণী:হানবালী ব্যক্তি
বিষয়শ্রেণী:দামেস্কের ব্যক্তি
বিষয়শ্রেণী:১৪শ শতাব্দীর আইনজ্ঞ
জাভা সাগর

**জাভা সাগর** (, ) হলো ইন্দোনেশিয়ার সুন্ডা বালুচরের উপর অবস্থিত বিস্তীর্ণ এক অগভীর সাগর। এটি ইন্দোনেশিয়ার দ্বীপমালার মধ্যে অবস্থিত। এর উত্তরদিকে রয়েছে বোর্নিও দ্বীপ; দক্ষিণে রয়েছে জাভা দ্বীপ। সুমাত্রা দ্বীপ এর পশ্চিমদিকে অবস্থিত এবং পূর্বদিকে রয়েছে সুলাওয়েসি দ্বীপ। এর উত্তর-পশ্চিম অংশে অবস্থিত কারিমাতা প্রণালীর মাধ্যমে এটি দক্ষিণ চীন সাগরের সাথে যুক্ত হয়েছে।

## ব্যুৎপত্তি

## ইতিহাস

## পরিবেশ ও প্রকৃতি

## জলবায়ু

## পানি

## সৈকত

## যোগাযোগব্যাবস্থা

## অর্থনৈতিক গুরুত্ব

## অন্যান্য

## তথ্যসূত্র

বিষয়শ্রেণী:সুমাত্রার ভূমিরূপ
সিলেটি (দ্ব্যর্থতা নিরসন)

**সিলেটি** বলতে বোঝানো হতে পারে -
* সিলেটি জনগণ - মূলত সিলেটি ভাষায় কথা বলে এবং বাংলাদেশের সিলেট বিভাগ এবং ভারতের রাজ্য আসামের বরাক উপত্যকায় বাস করে;
* সিলেটি ভাষা - বাংলাদেশের উত্তর পূর্বাঞ্চলের সিলেট অঞ্চল এবং ভারতের বরাক উপত্যকায় প্রচলিত উপভাষা;
* সিলেট নাগরী লিপি - বাংলাদেশের সিলেট অঞ্চলে ব্যবহৃত একটি লেখ্য লিপি।
ইমাম আল-মুযানী

**ইমাম আল-মুযানী রহঃ** (আবু ইব্রাহিম ইসমা'ইল ইবনে ইয়াহইয়া আল-মুযানী) একজন প্রসিদ্ধ ইসলামী আইনবিদ এবং ধর্মতত্ত্বের পণ্ডিত ছিলেন। শাফি'ঈ ফিকহের একজন নেতৃস্থানীয় স্কলার ছিলেন। তিনি ছিলেন কায়রোর অধিবাসী। ইমাম শাফি'ঈ রহঃ এর খুব কাছের ছাত্র ছিলেন তিনি। তাকে যেসব উপাধিতে ডাকা হয় সেগুলো হচ্ছে, আল-ইমাম, আল-'আল্লামাহ, ফাকিহুল মিল্লাহ এবং 'আলাম আয-যাহেদ। তিনি বিশেষ পারদর্শী ছিলেন বিচারিক রায় সংক্রান্ত বিদ্যায় এবং তাকে ইমাম শাফি'ঈ রহঃ এর (আইনবিজ্ঞানের) উত্তরাধিকারী হিসেবে বিবেচনা করা হয়ে থাকে। ইমাম শাফি'ঈ রহঃ তার ব্যাপারে বলেন, "আল-মুযানী হচ্ছে আমার ফিকহী ধারার পতাকা-বাহক"। তিনি কঠিন ভাবে দুনিয়াবিরাগী এক দীর্ঘ জীবন অতিবাহিত করবার পর ৮৯ বছর বয়সে ২৬৪ হিজরির ২৪ রামাদান তারিখে মৃত্যুকে আলিঙ্গন করেন। তাকে ইমাম শাফি'ঈ রহঃ এর পাশে সমাহিত করা হয়।

## কর্ম
তিনি আমাদের জন্য রেখে গেছেন বহু গুরুত্বপূর্ণ কাজ, তার বিখ্যাত কাজগুলোর মধ্যে উল্লেখযোগ্য হচ্ছে, ইমাম শাফি'ঈ রহঃ রচিত কিতাবুল উম্ম এর সংক্ষেপকরণ, ধর্মতত্ত্বের ওপর রচনা করেছেন শারহুস সুন্নাহ, যা সুন্নাহ অনুসরণকারীদের জন্য বিশেষ গুরুত্বপূর্ণ। তার অন্যান্য গুরুত্বপূর্ণ কাজগুলো হচ্ছে, আল জামি'উল কাবীর, আল-সাগীর, আল-মানসুর, আল-তারগীব ফিল 'ইল্ম, আল-মাসা'ইল আল-মু'তাবারা, এবং আল-ওয়াসা'ইক। তিনি সুপরিচিত তার বিখ্যাত কিছু তর্ক-বিতর্কের জন্য, যেগুলো আইনবিদ্যাকে কেন্দ্র করে হয়েছিল, তার বেশিরভাগ ডিবেট ছিল হানাফি আইনবিদদের সাথে। তিনি ছিলেন হানাফি ফিকহের অন্যতম শ্রেষ্ঠ স্কলার আবু জাফর আত-তাহাবী রহঃ এর চাচা।

## তথ্যসূত্র

বিষয়শ্রেণী:ইসলামি চিন্তাবিদ
বিষয়শ্রেণী:শাফিঈ ব্যক্তি
বিষয়শ্রেণী:৭৯০-এর দশকে জন্ম
বিষয়শ্রেণী:৮৭৭-এ মৃত্যু
বট (দ্ব্যর্থতা নিরসন)

**[[বট]]** একটি উদ্ভিদের প্রজাতি।

**বট** দ্বারা আরও বোঝানো হতে পার:
* উইকিপিডিয়ার স্বয়ংক্রিয় প্রোগ্রাম সম্পর্কে জানতে  দেখুন

## ইন্টারনেট
* ইন্টারনেট বট- একধরনের সফটওয়্যার এপ্লিকেশন যা স্বয়ংক্রিয়ভাবে ইন্টারনেটে বিভিন্ন কাজ করে থাকে।
* চ্যাটারবট- একধরনের প্রোগ্রাম যা স্বয়ংক্রিয়ভাবে বিভিন্ন প্রশ্নের উত্তর দেওয়ার কাজ করে।

## প্রজাতি
* বট টেংরা- মাছের প্রজাতি।
* বট শিংঘী- মাছের প্রজাতি।
* লতা বট-উদ্ভিদের প্রজাতি।

## আরও দেখুন
* রোবট (দ্ব্যর্থতা নিরসন)
২০১৭-এর ত্রিপুরা ভূমিকম্প

২০১৭ সালের ৩ জানুয়ারি ভারতের রাজ্য ত্রিপুরার উত্তর-পূর্বাঞ্চলীয় আম্বাসার  পূর্ব দিকে একটি ৫.৭ মাত্রার ভূমিকম্প আঘাত হানে, যার সর্বোচ্চ মাত্রা ছিল ৬-৭ রিখটার স্কেল। এটা স্থানীয় সময় বিকেল ২:৩৯টায় (০৯:০৯ ইউটিসি) আঘাত হানে, এবং এটার কেন্দ্র একটি বিচ্ছিন্ন এলাকায় ছিল। এটির গভিরতা ৩২.০ কিলোমিটার বলে নিরূপণ করা হয়।

ভারতে ১জন মারা যায় এবং আরো ৫জন আহত হয়। ধলাই জেলায় ভূমিধ্বসে কমপক্ষে ৫০টি বাড়িঘর ক্ষতিগ্রস্ত হয়, যখন গাছ পড়ে রাস্তাগুলো অচল হয়ে পড়ে। ত্রিপুরা রাজ্যের দুর্যোগ ব্যবস্থাপনা কর্তৃপক্ষের বরাত অনুযায়ী, ত্রিপুরার ধলাই এবং উনাকটি জেলার কমপক্ষে ৬,৭২৭টি বাসাবাড়ি ক্ষয়ক্ষতির সম্মুখীন হয়। কলকাতা সহ উত্তর পূর্বাঞ্চলীয় ভারতের অনেক জায়গা থেকেও ভূকম্পন বোঝা যায়। পার্শ্ববর্তী বাংলাদেশেও এই ভূকম্পন অনুভূত হয়, যেখানে দুই জন লোক মৃত্যুবরণ করেন এবং তিনজন আহত হন। এই ভূমিকম্পের ফলে ত্রিপুরার মনু নদীর তীরে এবং বাংলদেশ সংলগ্ন ধলাই নদীতে ভুমিক্ষয় হয়, বিশেষত কমলগঞ্জ এলাকায়।
## আরও দেখুন
* ২০১৭ ভূমিকম্পের তালিকা

## তথ্যসূত্র

## বহিঃসংযোগ

বিষয়শ্রেণী:২০১৭-এ ভূমিকম্প
বিষয়শ্রেণী:২০১৭-এ বাংলাদেশে ভূমিকম্প
বিষয়শ্রেণী:বাংলাদেশে ভূমিকম্প
বিষয়শ্রেণী:ভারতে ভূমিকম্প
বিষয়শ্রেণী:২০১৭-এ বাংলাদেশ
বিষয়শ্রেণী:২০১৭-এ ভারতে বিপর্যয়
বিষয়শ্রেণী:কমলগঞ্জ উপজেলা
উলানিয়া জমিদার বাড়ি

**উলানিয়া জমিদার বাড়ি** বাংলাদেশের বরিশাল বিভাগের বরিশাল জেলার অন্তর্ভুক্ত মেহেন্দিগঞ্জ উপজেলার উলানিয়া গ্রামে অবস্থিত এক চৌধুরী বাড়ি যা জমিদার বাড়ি হিসেবে পরিচিত।

## ইতিহাস
মেহেন্দিগঞ্জ উপজেলার কয়েকটি গ্রামের মধ্যে একটি গ্রামের নাম হলো উলানিয়া গ্রাম। এখানে ইতিহাসের সাক্ষী হয়ে দাড়িয়ে আছে এক ঐতিহ্যবাহী জমিদার বাড়ি। যা আনুমানিক ১৭০০ শতাব্দীতে প্রতিষ্ঠিত হয়েছিল। এই জমিদার বাড়ির বংশের প্রতিষ্ঠাতা ছিলেন সুবেদার হানিফ। ইনি ভারতীয় বংশধর ছিলেন না। ইনার পূর্ব পুরুষরা ছিলেন পারস্যের। সুবেদার হানিফ সৈনিক পদে চাকরি করতেন। এই মেহেন্দিগঞ্জ উপজেলায় তখন ওলন্দাজ দস্যু দল, মগ ও ফিরিঙ্গিদের অত্যাচারে জর্জরিত ছিল। যা সাধারণ মানুষকে অতিষ্ঠ করে তোলে। তখন সুবেদার হানিফের উপর দ্বায়িত্ব আসে এদেরকে প্রতিহিত করার। তখন তিনি শক্ত হাতে তাদেরকে দমন করেন এবং এখানে বসতি স্থাপন করেন। পরবর্তীতে তার বংশধররা এখানকার জমিদার হন। এইভাবেই এই জমিদার বাড়িটি প্রতিষ্ঠিত হয়।

কবি আসাদ চৌধুরী উলানিয়া জমিদার পরিবারের সন্তান।

## আরও দেখুন
* জমিদার বাড়ি

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:জমিদার বাড়ি
বিষয়শ্রেণী:মেহেন্দিগঞ্জ উপজেলা
চরহোগলা জমিদার বাড়ি

**চরহোগলা জমিদার বাড়ি** বাংলাদেশের বরিশাল বিভাগের বরিশাল জেলার অন্তর্গত মেহেন্দিগঞ্জ উপজেলার এক ঐতিহাসিক জমিদার বাড়ি।

## ইতিহাস
প্রায় দুইশত পঞ্চাশ বছর আগে বরিশাল জেলার মেহেন্দিগঞ্জ উপজেলার চরহোগলা গ্রামে একশত একর জমির উপর  প্রতিষ্ঠিত  হয় চরহোগলা জমিদার বাড়ি।

ব্রিটিশ শাসনামলের অনন্য স্থাপনার নজির এই জমিদার বাড়িটি। ব্রিটিশ এবং মুসলিম স্থাপত্যশৈলীর  সংমিশ্রণ  চোখে পরে জমিদার প্রাসাদের  স্থাপত্যশৈলীতে।  জমিদার পাঞ্জুশরিফ এই বংশের গোরাপত্তন করে,তার পিতার নাম "বুধাই শরিফ" এবং মাতার নাম "চান বিবি"।

" বুধাই শরিফ " ছিলেন বিহারের রাজ কোষাধ্যক্ষ

২৩ জুন ১৭৫৭ সালে পলাশী যুদ্ধে নবাব মির্জা মুহাম্মদ সিরাজ-উদ-দৌলার পরাজয়ের ফলে বিহার ব্রিটিশদের অধীনস্থ হওয়ায় বুধাই শরিফ প্রান ভয়ে তার পরিবার সহ পূর্ব বাংলার সিলেটে চলে আসেন এবং সেখানেই তিনি মৃত্যু বরন করেন। তার মৃত্যুর পরে "পাঞ্জুশরিফ " তার মাতা" চান বিবিকে " নিয়ে প্রথমে খুলনা চলে আসেন এবং এর কিছুদিন পরে ১৭৮০ সালে মেহেন্দিগঞ্জ চোলে আসেন এবং বসতি স্থাপন করেন এবং ভূপতি হিসেবে নিজেকে এ অঞ্চলে প্রতিষ্ঠিত করেন । এবং পরবর্তী সময়ে আত্মীয়তা স্বরূপ শায়েস্তাবাদ নবাব কর্তৃক কিছু অঞ্চল উপহার প্রাপ্ত হন।

পরবর্তী সময়ে পাঞ্জুশরিফের নাতি আবু জমিল শামসুল হামিদ  চৌধুরী(আকা মিয়া)  ব্রিটিশ কর্তৃক নতুন  জমিদারি অঞ্চল ক্রয় করেন আর ব্রিটিশ  কর্তৃক    "চৌধুরী" উপাধি লাভ করেন।

পাঞ্জুশরিফে জ্যেষ্ঠ পুত্র আব্দুল করিম চৌধুরীর(ভেলু মিয়া) সময় কালে চরহোগলা জমিদার পরিবার ব্রিটিশ কর্তৃক  জলকর প্রাপ্তির আধিকার লাভ করে  যার সীমানা মেহেন্দিগঞ্জ থেকে  বঙ্গোপসাগর আবধি

নদী সম।ূহ

"পাঞ্চু শরিফ" ছয় পুত্র সন্তান ও দুই কন্যা সন্তান এর জনক

১ আব্দুল করিম চৌধুরী(ভেলু মিয়া)

২ জালাল উদ্দিন চৌধুরী(কালা মিয়া)

৩ আব্দুল হামিদ চৌধুরী(সোনা মিয়া)

৪ আব্দুস ছোবাহা চৌধুরী(ছোবাহান মিয়া)

৫ মফিদুল ইসলাম চৌধুরী (ফেদু মিয়া)

৬ আবু মিয়া(আসল নাম পরবর্তীকালে জানা গেলে  সংযোজন করা হবে)

৭ মুকিমুন নেছা (কন্যা)

৮) *নাম পরবর্তীকালে জানা গেলে  সংযোজন করা হবে

পাঞ্জুশরিফের দ্বিতীয় পুত্র

জালাল উদ্দিন চৌধুরীর (কালা মিয়ার)  সময় কালে  বাড়ির প্রধান জমিদার  প্রাসাদ  ভবন নির্মাণ করা হয়

স্থানিয়দের কাছে এটি **কালামিয়া জমিদার বাড়ি** নামে অধিক পরিচিত। 

## আরো দেখুন
* জমিদার বাড়ি

## তথ্যসূত্র

বিষয়শ্রেণী:মেহেন্দিগঞ্জ উপজেলা
বিষয়শ্রেণী:বরিশাল জেলার দর্শনীয় স্থান
মোয়াজ্জেম হোসেন রতন

**মোয়াজ্জেম হোসেন রতন** (জন্ম: ১৩ জুন ১৯৭২) হলেন একজন বাংলাদেশী রাজনীতিবিদ ও ধারাবাহিকভাবে তিনবার সুনামগঞ্জ-১ থেকে নির্বাচিত জাতীয় সংসদ সদস্য।

## জন্ম ও শিক্ষা জীবন
রতন  ১৯৭২ সালের ১৩ জুলাই সুনামগঞ্জ জেলার ধর্মপাশা উপজেলার নওধার গ্রামে জন্মগ্রহণ করেন। তিনি প্রকৌশল বিষয়ে লেখাপড়া করেন।  

## কর্মজীবন

### রাজনৈতিক জীবন
রতন ২০০৮ সালে নবম জাতীয় সংসদ, ২০১৪ সালে দশম জাতীয় সংসদ নির্বাচন ও ২০১৮ সালে একাদশ জাতীয় সংসদ নির্বাচনে সুনামগঞ্জ-১ থেকে বাংলাদেশ আওয়ামী লীগের প্রার্থী হিসাবে সংসদে নির্বাচিত হয়েছিলেন।  ২০০৮ সালে, নির্বাচনের প্রচারের সময় তার উপর হামলা হয়েছিল এবং তার গাড়িটি বাংলাদেশ আওয়ামী লীগের কর্মীরা ভাঙচুর করেছিল।  তিনি ডাক ও টেলিযোগাযোগ মন্ত্রণালয় সম্পর্কিত সংসদীয় স্থায়ী কমিটির সদস্য। 

### সমালোচনা
৩০ সেপ্টেম্বর ২০১৯ সালে ঢাকায় ক্যাসিনোকাণ্ডে অবৈধভাবে সম্পদ অর্জনের অভিযোগে মোয়াজ্জেম হোসেন রতনের বিরুদ্ধে অনুসন্ধান শুরু করে দুদক। বাংলাদেশের গণমাধ্যমে তার নাম আসায় রতনসহ অন্তত ১০০ জনের সম্পদ অনুসন্ধানের সিদ্ধান্ত নেয় দুদক। পরিচালক সৈয়দ ইকবাল হোসেনের নেতৃত্বে ৫ সদস্য এ অনুসন্ধান দলে ছিলেন।  পরে এ অনুসন্ধান দলের সুপারিশে রতনকে বিদেশ যেতে নিষেধাজ্ঞা জারি করা হয়। এ বিষয়ে বাংলাদেশ পুলিশের বিশেষ শাখাকে দুদক অুনসন্ধান টিম ২৭ অক্টোবর ২০১৯ তারিখে চিঠি প্রেরণ করে।  পরবর্তীতে যথাযথ নিয়মে নিষেদাজ্ঞা রহিত হবার পর তিনি গত ২২ ফেব্রুয়ারী ২০২২ সন্ধ্যা ০৬.৩০ ঘটিকায়  পবিত্র ওমরাহ পালনের উদ্দেশ্যে মক্কায় গমন করে ও কার্যশেষে দেশে প্রত্যাবর্তন করেন। 

## আরও দেখুন
* ১০ম জাতীয় সংসদ নির্বাচন - ২০১৪;
* ৯ম জাতীয় সংসদ নির্বাচন - ২০০৮;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ

বিষয়শ্রেণী:১৯৭২-এ জন্ম
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:জীবিত ব্যক্তি
ক্রীড়া সংস্থা

**ক্রীড়া সংস্থা** হচ্ছে **ক্রীড়া** সম্পর্কিত সংস্থা যা খেলাধুলা  পরিচালনা, ক্রীড়াসম্পর্কিত পরিকল্পনা, আয়োজন ও উন্নয়ন ইত্যাদি বিষয়ে কাজ করে। জাতীয় অলিম্পিক কমিটি, জাতীয় ক্রীড়া ফেডারেশন এবং আঞ্চলিক ক্রীড়া সংগঠনগুলো ইত্যাদি হচ্ছে বাংলাদেশের কিছু ক্রীড়া সংস্থা। বিভিন্ন ক্রীড়া ক্লাব ও সামাজিক সংগঠনও ক্রিড়াসংস্থা হিসেবে কাজ করে।

## ক্রীড়া সংস্থার কার্যক্রম
ক্রীড়া সংস্থাসমূহকে সরকারি ক্রীড়া সংস্থা ও বেসরকারি ক্রীড়া সংস্থা এই দুটি ভাগে ভাগ করা যায়। 
বাংলাদেশে ক্রীড়া সংস্থাকে জেলা পর্যায়ে ৬৪ টি আঞ্চলিক শাখায় বিভক্ত। জেলার নামেই এসব ক্রীড়া সংস্থা পরিচিত। এসব আঞ্চলিক ক্রীড়া সংস্থাসমূহের মূল কাজ সর্বস্তরের জনসাধারণকে খেলাধুলার সাথে সম্পৃক্ত করে তরুন সমাজকে অসামাজিক কার্যকলাপ থেকে দূরে রাখা। এরা ক্রীড়া দল গঠন করে খেলোয়াড় সংগ্রহ, ক্রীড়া প্রশিক্ষণ শিবির আয়োজন, প্রশিক্ষক নিয়োগ ও আর্থিক পৃষ্ঠপোষক খুঁজে বের করে।  জাতীয় ক্রীড়া পরিষদ, ক্রীড়া পরিদপ্তর এবং বিকেএসপি যুব ও ক্রীড়া মন্ত্রণালয়ের অধীনে বাংলাদেশে সরকারি ক্রীড়া সংস্থা হিসেবে কাজ করে।

বাংলাদেশের প্রধান ক্রীড়া সংস্থা হচ্ছে জাতীয় ক্রীড়া পরিষদ এটা যুব ও ক্রীড়া মন্ত্রণালয়ের অধীন একটি স্বায়ত্তশাসিত সংস্থা হিসেবে  দেশব্যাপী খেলাধুলার উন্নয়নে কার্যকর ভূমিকা পালন করে। জাতীয় ক্রীড়া পরিষদের নিবন্ধনকৃত জাতীয় ক্রীড়া ফেডারেশন এবং আঞ্চলিক তথা বিভাগীয়, জেলা ও উপজেলা ক্রীড়া সংস্থাসমূহ দেশের ক্রীড়া উন্নয়নে কাজ করে। 
## জেলা ক্রীড়া সংস্থার কর্মকাণ্ড

## তথ্যসূত্র

বিষয়শ্রেণী:ক্রীড়া সংস্থা
কালা পাহাড়

**কালা পাহাড়** হচ্ছে বৃহত্তর সিলেটের সর্বোচ্চ বিন্দু বা চূড়া। এমনকি এটি বাংলাদেশের উত্তর অংশেরও সর্বোচ্চ বিন্দু। আজগরাবাদ চা বাগান থেকে এটি মাত্র ৪ কিলোমিটার দূরে অবস্থিত। এমনকি মৌলভীবাজারের জুড়ী উপজেলার রাজকি চা বাগান থেকেও এটি দেখা যায়।

## অবস্থান
মৌলভীবাজার জেলার কুলাউড়া উপজেলার রবির বাজারের নিকটে অবস্থিত এই স্থানটি আজগরাবাদ টি স্টেট থেকে মাত্র ৩-৪ ঘণ্টা হেঁটে যাওয়ার পথ। জুড়ী উপজেলার ফুলতলা বাজারের কাছে অবস্থিত রাজকি টি স্টেট থেকেও কালা পাহাড়ের চূড়ায় আরোহণ কর যায়। সমুদ্র পৃষ্ঠ থেকে কালা পাহাড়ের উচ্চতা ১,১০০ ফুট।  
## পরিচিতি
কালা পাহাড়ের পর্বতশ্রেণীকে স্থানীয় ভাষায় লংলা পাহাড়শ্রেণী নামে ডাকা হয়। 'কালা পাহাড়' হচ্ছে সর্বোচ্চ চূড়ার স্থানীয় নাম। বাংলাদেশ জিওগ্রাফিক সোসাইটির মতে, এই পাহাড়টি 'হারারগঞ্জ পাহাড়' নামেও পরিচিত। দেশের উত্তর পূর্বাঞ্চলীয় এলাকায় অবস্থান করা এই পাহাড়ের ৬০% বাংলাদেশে পড়েছে এবং বাকি অংশ ভারতের উত্তর ত্রিপুরায় অবস্থিত। ত্রিপুরায় এই পাহাড়টির বাকি অংশ রঘুনন্দন পাহাড় নামে পরিচিত। ভারতের বিখ্যাত প্রাচীন প্রত্নতাত্ত্বিক ধর্মীয় স্থান, ঊনকোটি এই পাহাড়টির পাদদেশে অবস্থিত। শরৎকালে আকাশ পরিষ্কার হলে, কালা পাহাড়ের সর্বোচ্চ বিন্দু থেকে হাকালুকি হাওরয়ের (বাংলাদেশের বৃহত্তম হাওর) নীল পানি দেখা যায়। এই পাহাড় সংলগ্ন কিছু খাসিয়া স্থাপনা রয়েছে, যেমন- নুনছরা পুঞ্জি,পানাইছরা পুঞ্জি,পুটিছরা পুঞ্জি এবং বাইগঞ্ছরা পুঞ্জি। খাসিয়া ভাষায় 'গ্রামকে' 'পুঞ্জি' বলা হয়।
## আরও দেখুন
* বাংলাদেশের ভূগোল
* বাংলাদেশের পর্বতসমূহের তালিকা

## তথ্যসূত্র

বিষয়শ্রেণী:বাংলাদেশের পাহাড়
বিষয়শ্রেণী:এশিয়ার আন্তর্জাতিক পর্বত
বিষয়শ্রেণী:কুলাউড়া উপজেলা
দক্ষিণ-পূর্ব ইউরোপ

**দক্ষিণ-পূর্ব ইউরোপ** ইউরোপ মহাদেশের একটি ভৌগোলিক অঞ্চল। এটি মূলত বলকান উপদ্বীপটি নিয়ে গঠিত। নিচের সার্বভৌম রাষ্ট্রগুলিকে প্রায়ই এই অঞ্চলের অন্তর্ভুক্ত ধরা হয়: আলবেনিয়া, বসনিয়া ও হার্জেগোভিনা, বুলগেরিয়া, ক্রোয়েশিয়া, গ্রিস, কসভো, উত্তর মেসিডোনিয়া, মন্টিনিগ্রো, রোমানিয়া, সার্বিয়া, এবং স্লোভেনিয়া।

সম্ভবত অস্ট্রীয় গবেষক ইয়োহান গেয়র্গ ফন হান প্রথমবারের মত প্রচলিত বলকান উপদ্বীপের পরিবর্তে একটি সাধারণতর পরিভাষা হিসেবে "দক্ষিণ-পূর্ব ইউরোপ" কথাটি ব্যবহার করেন।

## তথ্যসূত্র

বিষয়শ্রেণী:ইউরোপের অঞ্চল
বিষয়শ্রেণী:দক্ষিণ-পূর্ব ইউরোপ
বিষয়শ্রেণী:পূর্ব ইউরোপ
বিষয়শ্রেণী:দক্ষিণ ইউরোপ
রায়ান সিম্পকিন্স

** রায়ান সিম্পকিন্স** (জন্ম মার্চ ২৮, ১৯৯৮) একজন মার্কিন অভিনেত্রী, তার ২০০৮ সালে মুক্তিপ্রাপ্ত মার্কিন অপরাধমূলক দৃশ্যকাব্যিক চলচ্চিত্র *[[Pride and Glory (film)|প্রাইড এন্ড গ্লোরি]]*, ২০০৯ সালে মুক্তিপ্রাপ্ত মার্কিন দৃশ্যকাব্যিক ঘটনাবহুল চলচ্চিত্র *[[এ্য সিঙ্গেল ম্যান]]* এবং ২০০৮ সালে মুক্তিপ্রাপ্ত রোমান্টিক কাহিনী সমৃদ্ধ মার্কিন চলচ্চিত্র *[[Revolutionary Road (film)|রেভ্যুলেশোনারি রোড]]* এর মত চলচ্চিত্র সমূহে তার অভিনয়ের জন্য পরিচিত।

## জীবনী
সিম্পকিন্সের জন্ম মার্কিন যুক্তরাষ্ট্রের নিউ ইয়র্ক শহরের ম্যানহাটন নামক পৌরসভায়। ২০০৯ সালে তিনি ক্যালিফোর্নিয়া রাজ্যে চলে আসেন। তার ছোট ভাই অভিনেতা টাই সিমকিন্স।

তাকে প্রথম অভিনয় করতে দেখাগিয়েছিল ২০০৬ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র *[[সেরিবেবি]]তে*, সেখানে তিনি মার্কিন অভিনেত্রী ম্যাগি গ্যালেনহ্যাল এর বিপরীতে মূল ভূমিকায় অভিনয় করেছিলেন। তিনি তার ভাই টাই এর পার্শ্বে দু-বার অভিনয় করেছেন, *[[Pride and Glory (film)|প্রাইড এন্ড গ্লোরি]]* এবং *[[Revolutionary Road (film)|রেভ্যুলেশোনারি রোড]]* চলচ্চিত্র দুটিতে। তিনি মার্কিন লেখিকা ওয়েন্ডি মাস এর ২০০৬ সালের উপন্যাস *[[জেরেমি ফিংক এন্ড দ্য মিনিং অব লাইফ]]* অবলম্বনে তৈরী মার্কিন পারিবারিক কাহিনী সমৃদ্ধ চলচ্চিত্র *[[জেরেমি ফিংক এন্ড দ্য মিনিং অব লাইফ]]* (২০১১ সালে মুক্তি পায়) এ মূল ভূমিকা লিজি মোল্ডন চরিত্রে কাজ করেন, যেটির চিত্রনাট্যকার এবং পরিচালক ছিলেন মার্কিন পরিচালিকা টোমার হেলফেন।

সিস্পকিন্স ২০১৬-১৭ সাল থেকে, মার্কিন যুক্তরাষ্ট্রের ক্যালিফোর্নিয়া রাজ্যের বার্কেলি শহরে অবস্থিত ক্যালিফোর্নিয়া বিশ্ববিদ্যালয় এ পড়াশোনা করেন। 

## চলচ্চিত্র সমূহ

## তথ্যসূত্র

## বহিঃসংযোগ
* 

বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ম্যানহাটনের ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনয়শিল্পী
বিষয়শ্রেণী:মার্কিন শিশু অভিনয়শিল্পী
বিষয়শ্রেণী:মার্কিন চলচ্চিত্র অভিনয়শিল্পী
বিষয়শ্রেণী:মার্কিন টেলিভিশন অভিনয়শিল্পী
বিষয়শ্রেণী:২১শ শতাব্দীর মার্কিন অভিনয়শিল্পী
বিষয়শ্রেণী:১৯৯৮-এ জন্ম
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:নিউ ইয়র্ক (অঙ্গরাজ্যের) এলজিবিটিকিউ ব্যক্তি
১৯৯৭-এর চট্টগ্রাম ভূমিকম্প

**১৯৯৭ চট্টগ্রাম ভূমিকম্প** (**বান্দরবান ভূমিকম্প** নামেও পরিচিত) ১৯৯৭ সালের ২১ নভেম্বর ১১:২৩ ইউটিসি সময়ে বাংলাদেশ-ভারত-মায়ানমার সীমান্ত এলাকায় সংগঠিত হয়। রিখটার স্কেলে এর মাত্রা ছিল ৬.১ । এর উপকেন্দ্র ছিল ভারতের মিজোরাম রাজ্যে। মিজোরামে কোন হতাহত না হলেও বাংলাদেশের চট্টগ্রামে একটি পাঁচতলা ভবন ধ্বসে ২৩ জন লোক প্রাণ হারায়। এই ভূমিকম্পের ফলে বাংলাদেশের রাজধানী ঢাকা থেকেও ভূকম্পন অনুভূত হয়েছিল।

## তথ্যসূত্র

বিষয়শ্রেণী:১৯৯৭-এর ভূমিকম্প
বিষয়শ্রেণী:বাংলাদেশে ভূমিকম্প
বিষয়শ্রেণী:মিয়ানমারে ভূমিকম্প
বিষয়শ্রেণী:ভারতে ভূমিকম্প
বিষয়শ্রেণী:চট্টগ্রামের প্রাকৃতিক দুর্যোগ
বিষয়শ্রেণী:চট্টগ্রাম জেলা
বিষয়শ্রেণী:চট্টগ্রাম বিভাগের ইতিহাস
বিষয়শ্রেণী:১৯৯৭-এ বাংলাদেশ
বিষয়শ্রেণী:মিজোরামের ইতিহাস
বিষয়শ্রেণী:১৯৯৭-এ ভারতে বিপর্যয়
মিহির দাস

**মিহির দাস** () একজন প্রখ্যাত ওড়িয়া চলচ্চিত্র অভিনেতা। ১৯৯৮ সালে *লক্ষী প্রতিমা* ও ২০০৫ সালে *ফেরিয়া মো সুনা ভউনি*, ২০০২ সালে *রাখি বান্ধিলি মো রখিব মান* এবং ২০১০ সালে *[[প্রেম অঢ়েই অক্ষর]]* চলচ্চিত্রে অভিনয়ের জন্য ওড়িশা রাজ্য সরকারের কাছ থেকে সেরা পার্শ্ব অভিনেতার পুরস্কার পান।

## তথ্যসূত্র

বিষয়শ্রেণী:২০২২-এ মৃত্যু
বিষয়শ্রেণী:ওলিউড চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:১৯৫৯-এ জন্ম
বিষয়শ্রেণী:ওড়িশার চলচ্চিত্র
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ওড়িশার অভিনেতা
বিষয়শ্রেণী:ওড়িয়া চলচ্চিত্র অভিনেতা
যমপুকুর ব্রত

**যমপুকুর ব্রত** বাংলার হিন্দুসমাজের অশাস্ত্রীয় বা মেয়েলি ব্ৰতগুলির অন্তর্গত একটি কুমারীব্রত। গ্রামীণ বাংলার বাঙালি হিন্দুঘরের মেয়েরা আশ্বিন মাসের সংক্রান্তি থেকে কার্তিক মাসের শেষদিন পর্যন্ত একমাসব্যাপী এই ব্রত পালন করে। এটি চার বছর পালন করতে হয়। ব্রতের উদ্দেশ্য হল মৃত্যুর পর যেন প্রতিবেশী-আত্মীয়স্বজনদের পরলোকে কোনপ্রকার যন্ত্রণা ভোগ করতে না হয়।

## ব্রতের নিয়ম
গ্রাম-বাংলার বসতবাড়ির মেঠো আঙিনা বা শানের মেঝেতে আল দিয়ে অথবা পুকুরপাড়ে বা বাগানে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।

যমপুকুর ব্রত পালনের প্রথম পর্যায়ে প্রয়োজনীয় উপকরণ অর্থাৎ ধান, মানকচু, কলা, হলুদ, কলমী, শুশনি, ও হিঞ্চের চারাগাছ, সুপুরি, কয়েকটি কড়ি এবং কয়েকটি মাটির মূর্তি সংগ্রহ করতে হয়।

দ্বিতীয় পর্যায়ে চারদিকে চারটি ঘাটসহ চৌকো একটি পুকুর (এক বর্গহাত পরিমিত মাটিতে) খনন করে পুকুরটি জলপূর্ণ করে দক্ষিণদিকের ঘাটে পিটুলির আলপনার উপর মাটির যমরাজ, যমরাণী ও যমের পিসিকে বসাতে হয়। উত্তরদিকের ঘাটে মেছো ও মেছুনী, পূর্বদিকস্থ ঘাটে ধোপা ও ধোপানী, পশ্চিমদিকের ঘাটে মাটির কাক, বক, চিল, কুমির, কচ্ছপ, হাঙর ইত্যাদির মাটির মূর্তি রাখতে হয়। পুকুরের মাঝখানে একগোছা ধান, কলমী, শুশনি ও হিঞ্চে গাছ পুঁততে হয়; কচু, হলুদ প্রভৃতি গাছ পাড়ে থাকে।

তৃতীয় পর্যায়ে পূজার সময় পুকুরের চারকোণে চার কড়া কড়ি, চারটি হলুদ ও সুপারি পুঁতে দিয়ে একটি প্রদীপ জ্বালতে হয়; তারপর পূর্ব মুখ করে ফুল সহযোগে যমের পূজা করতে হয়। পুকুরে জল দেওয়ার, গাছে জল ঢালার এবং মূর্তিগুলি পূজা করার আলাদা আলাদা মন্ত্র আছে। পূজা শেষে বলা হয়ঃ

"সাত ভাইয়ের বোন আমি ভাগ্যবতী।
যমপুকুর পূজি আমি, সাক্ষী জগৎপতি।।"

পূজার শেষে যমপুকুর ব্রতের মাহাত্ম্যকথা শুনে ব্রত শেষ হয়।

চারবছর পরপর ব্রতপালন করে ব্রতটি উদযাপনের সময় এক কাহন (৮০টি) কড়ি ও দক্ষিণা দান এবং চারজন ব্রাহ্মণকে ভোজন করানো হয়।

## তথ্যসূত্র

বিষয়শ্রেণী:বাংলার সংস্কৃতি
বিষয়শ্রেণী:বাঙালি হিন্দু
বিষয়শ্রেণী:ব্রত
মীনকেতন দাস

**মীনকেতন দাস** (৭ সেপ্টেম্বর, ১৯৬১- ৩০ জুন, ২০১৭) ওড়িয়া ভাষার চলচ্চিত্রের (ওলিউড) একজন প্রখ্যাত অভিনেতা। তিনি ওলিউডে অভিনয়ের পাশাপাশি জলিউডেও অভিনয় করেছেন। এছাড়া তিনি বেশ কিছু মঞ্চ নাটকে অভিনয় ও দিক নির্দেশনা দিয়েছেন। ৩০ জুন, ২০১৭ তারিখে অগ্নাশয়ের ক্যান্সার জনিত কারণে তিনি মৃত্যুবরণ করেন। মৃত্যুকালে তার বয়স হয়েছিল ৫৬ বছর। মীনকেতন দাস মধ্য উৎকল সঙ্গীত মহাবিদ্যালয়ের ছাত্র ছিলেন। ১৯৯৮ সালে *[[গঙ্গশিউলি]]* (ওড়িয়া ছায়াছবি) চলচ্চিত্রে অভিনয়ের মাধ্যমে ব্যাপক দর্শকপ্রিয়তা অর্জন করেন। প্রায় দুই দশকেরও বেশি সময় ধরে তিনি ওলিউডে অভিনয় করেছেন। এ সময়ের মধ্যে তিনি একশোরও বেশি ওড়িয়া ছবিতে অভিনয় করেন। তার মৃত্যুতে ওড়িশার মুখ্যমন্ত্রী নবীন পট্টনায়কসহ বিশিষ্টজনরা শোক প্রকাশ করেন।

## অভিনীত চলচ্চিত্র

## তথ্যসূত্র

বিষয়শ্রেণী:ওলিউড চলচ্চিত্র অভিনেতা
বিষয়শ্রেণী:ভারতে ক্যান্সারে মৃত্যু
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:১৯৬১-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:অগ্ন্যাশয়ের ক্যান্সারে মৃত্যু
বিষয়শ্রেণী:ওড়িয়া চলচ্চিত্র অভিনেতা
সিস্টার শ্রীদেবী

**সিস্টার শ্রীদেবী** ২০১৭ সালে মুক্তি পাওয়া ওড়িয়া ভাষার চলচ্চিত্র। ছবিটির পরিচালক ও চিত্রনাট্যকার অশোক পতি এবং প্রযোজনা সংস্থা তরঙ্গ সিনে প্রোডাকশন।

## অভিনয়ে
* বাবুশান মহান্তি
* শিবানি
* মিহির দাস
* সলিল মিত্র
* জয়প্রকাশ দাস
* অপরাজিতা মহান্তি
* ত্রিভুবন রাজ

## তথ্যসূত্র

বিষয়শ্রেণী:ওড়িয়া ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:অশোক পতি পরিচালিত চলচ্চিত্র
বাংলাদেশ প্রিমিয়ার লিগের রেকর্ড ও পরিসংখ্যানের তালিকা

220px|right|thumb|বাংলাদেশ প্রিমিয়ার লিগ এর অফিসিয়াল লোগো
এটি 'বাংলাদেশ প্রিমিয়ার লিগ প্রতিযোগিতার পরিসংখ্যান এবং রেকর্ডের  একটি 'সামগ্রিক' তালিকা।

## দল রেকর্ড
### সর্বোচ্চ সংখ্যক
#### সর্বোচ্চ সর্বমোট

#### সর্বোচ্চ সর্বনিম্ন সর্বমোট

### সর্বোচ্চ সফল রান সংগ্রহ

### রান দ্বারা সর্বাধিক জয়লাভ

## ব্যাটিং রেকর্ড
### সর্বাধিক রান

### এক মৌসুমে সর্বাধিক রান

### সর্বোচ্চ ব্যক্তিগত স্কোর

### সর্বাধিক ছক্কা

### একটি ইনিংসে সর্বাধিক ছক্কা

### সেরা স্ট্রাইক রেট

## বোলিং রেকর্ড
### সর্বাধিক উইকেট

### এক মৌসুমে সর্বাধিক উইকেট

### এক ইনিংস সেরা বোলিং ফিগার

### সেরা ইকোনমি রেট

### সর্বোত্তম গড়

### সেরা স্ট্রাইক রেট

### একটি ইনিংসে সর্বাধিক রান

## উইকেট রক্ষক রেকর্ড
### সর্বাধিক ডিসমিসাল

### একটি মৌসুমে সর্বাধিক ডিসমিসাল

### এক ইনিংসে সবচেয়ে বেশি ডিসমিসাল

## ফিল্ডিং রেকর্ড
### সর্বাধিক ক্যাচ

### একটি মৌসুমে সর্বাধিক ক্যাচ

### এক ইনিংসে সবচেয়ে বেশি ক্যাচ

## বিবিধ রেকর্ড

## পুরস্কার

### অরেঞ্জ ক্যাপ

দ্রষ্টব্য: অরেঞ্জ ক্যাপ বিজয়ীরা হচ্ছে একটি মৌসুমে সর্বাধিক রান সংগ্রহকারী খেলোয়াড়

### পার্পল ক্যাপ

দ্রষ্টব্য: পার্পল ক্যাপ বিজয়ীরা হলো একটি মৌসুমের মধ্যে সর্বাধিক উইকেট শিকারী খেলোয়াড়

### সর্বোচ্চ ছয় পুরস্কার

### সেরা খেলোয়াড় (ফাইনাল) এবং সিরিজ

## তথ্যসূত্র

Stats
বিষয়শ্রেণী:ক্রিকেট রেকর্ড ও পরিসংখ্যান
বিষয়শ্রেণী:বাংলাদেশ ক্রিকেট রেকর্ড ও পরিসংখ্যানের তালিকা
শিরনি

**শিরনি** হলো এক বিশেষ ধরনের খাদ্য যা কোন ধর্মীয় ব্যক্তিত্বের উদ্দেশ্যে নিবেদন করা হয়। মূলতঃ এটি ভারতীয় উপমহাদেশের স্থানীয় সংস্কৃতির অংশ, যা বিভিন্ন কিছু যাঞ্চা করে তৈরি করা হয় এবং সকলের মধ্যে বিতরণ করা হয়।এটি আটা বা ময়দা, বিভিন্ন প্রকার মিষ্টি,চিনি বা গুড়,বিভিন্ন রকম ফল,গরুর দুধ এবং জল ইত্যাদি মিশিয়ে তৈরি করা হয়।

## আরও দেখুন
* মানত;
* বাতি দান।

## তথ্যসূত্র

## বহিঃসংযোগ

বিষয়শ্রেণী:খাদ্য ও পানীয় সংস্কৃতি
বিষয়শ্রেণী:ধর্মীয় সংস্কৃতি
এম. এ. মান্নান (সুনামগঞ্জের রাজনীতিবিদ)

**এম. এ. মান্নান** (জন্ম: ১৬ ফেব্রুয়ারি ১৯৪৬) একজন বাংলাদেশী রাজনীতিবিদ এবং সাবেক সচিব। তিনি ২০১৯-২০২৪ মেয়াদে বাংলাদেশের পরিকল্পনা মন্ত্রণালয়ের মন্ত্রী হিসেবে দায়িত্ব পালন করেছেন। ইতিপূর্বে তিনি অর্থ ও পরিকল্পনা মন্ত্রণালয়ের প্রতিমন্ত্রী এবং সুনামগঞ্জ-৩ আসনের সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও প্রাথমিক জীবন
এম এ মান্নান ১৬ ফেব্রুয়ারি ১৯৪৬ সালে সুনামগঞ্জের শান্তিগঞ্জের ডুংরিয়া গ্রামে জন্মগ্রহণ করেন। তিনি গ্রামের স্কুলে প্রাথমিক শিক্ষা সমাপ্ত করে সারগোদায় অবস্থিত পাকিস্তান এয়ারফোর্স স্কুল থেকে ১৯৬২ সালে ওলেভেল সমাপ্ত করেন। মুরারিচাঁদ কলেজেও লেখাপড়া করেন তিনি। এর পর ঢাকা বিশ্ববিদ্যালয় থেকে স্নাতক ডিগ্রি অর্জন করেন।

## কর্মজীবন
এম এ মান্নান ১৯৭৪ সালে বাংলাদেশ সিভিল সার্ভিস (বিএসসি) ক্যাডারে যোগদান করেন পর্যায়ক্রমে কিশোরগঞ্জ, ময়মনসিংহ, চট্টগ্রামের জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করে পদোন্নতি পেয়ে সরকারের বিভিন্ন পদে দায়িত্ব পালন করেন। তিনি স্বরাষ্ট্র মন্ত্রণালয়ের যুগ্মসচিব, প্রধানমন্ত্রীর কার্যালয়ের মহাপরিচালক এবং এনজিও ব্যুারোতে মহাপরিচালক ছিলেন। ২০০৩ সালে সরকারি চাকরি থেকে অবসর নেওয়ার পূর্বে বাংলাদেশ ক্ষুদ্র ও কুটির শিল্প করপোরেশনের চেয়ারম্যানের দায়িত্ব পালন করেছেন। তিনি ইকোনমিক মিনিস্টার হিসেবে জেনেভায় অবস্থিত বাংলাদেশের স্থায়ী মিশনেও দায়িত্ব পালন করেন।

### রাজনৈতিক জীবন
এম. এ. মান্নান ২০০৫ সালে রাজনৈতিক জীবন শুরু করে প্রয়াত পররাষ্ট্রমন্ত্রী আবদুস সামাদ আজাদের মৃত্যুজনিত কারণে ২০০৫ সালের সুনামগঞ্জ-৩ আসনের উপ-নির্বাচনে বাংলাদেশ আওয়ামী লীগের সমর্থন নিয়ে অংশগ্রহণ করে পরাজিত হয়েছিলেন। পরবর্তীতে ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হয়ে সুনামগঞ্জ-৩ আসনে জয়ী হয়ে কয়েকটি সংসদীয় স্থায়ী কমিটির চেয়ারম্যান ও সদস্য হিসেবে দায়িত্ব পালন করেন।

২০১০ এবং ২০১৩ সালে বাংলাদেশ আওয়ামী লীগের কেন্দ্রীয় নির্বাহী সংসদের সদস্যও নির্বাচিত হয়েছেন তিনি।

২০১৪ সালের দশম জাতীয় সংসদ নির্বাচনে ফের আওয়ামী লীগের প্রার্থী হয়ে সুনামগঞ্জ-৩ আসন থেকে বিজয়ী হয়ে অর্থ ও পরিকল্পনা মন্ত্রণালয়ের প্রতিমন্ত্রী হিসেবে নিযুক্ত হন।

২০১৮ সালের একাদশ জাতীয় সংসদ নির্বাচনে ফের আওয়ামী লীগের প্রার্থী হয়ে সুনামগঞ্জ-৩ আসন থেকে বিজয়ী হয়ে পরিকল্পনা মন্ত্রণালয়ের মন্ত্রী হিসেবে নিযুক্ত হন।

## ব্যক্তিগত জীবন
এম এ মান্নান ব্যক্তিগত জীবনে বিবাহিত। তার স্ত্রী জুলেখা মান্নান ঢাকার হলিক্রস কলেজের অধ্যাপক হিসেবে অবসর নিয়েছেন। মান্নান দম্পতির ১ পুত্র সাদাত মান্নান যুক্তরাজ্য প্রবাসী। আর কন্যা সারাহ্ মান্নান হোসাইন যুক্তরাষ্ট্র প্রবাসী।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৬-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:পিএএফ কলেজ সারগোদার প্রাক্তন শিক্ষার্থী
বিষয়শ্রেণী:বাংলাদেশের সচিব
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:সুনামগঞ্জ জেলার ব্যক্তি
বিষয়শ্রেণী:বাংলাদেশের পরিকল্পনামন্ত্রী
টমি অ্যান্ড্রুজ

**টমাস জেমস এডউইন অ্যান্ড্রুজ** (; জন্ম: ২৬ আগস্ট, ১৮৯০ - মৃত্যু: ২৮ জানুয়ারি, ১৯৭০) নিউটাউনে জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২১ থেকে ১৯২৬ সময়কালে অস্ট্রেলিয়ার পক্ষে ১৬ টেস্টে অংশগ্রহণের সুযোগ ঘটে তার।

ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ ব্যাটসম্যান ছিলেন। ডানহাতে ব্যাটিং করার পাশাপাশি ডানহাতে লেগ ব্রেক বোলিং করতে পারতেন **টমি অ্যান্ড্রুজ**।

## খেলোয়াড়ী জীবন
১৯১২ থেকে ১৯২৯ সময়কাল পর্যন্ত ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন। এ সময়ে বল ছোঁড়ার অভিযোগে তাকে বোলিং করা থেকে নিষিদ্ধ ঘোষণা করা হয়েছিল। ৭ নভেম্বর, ১৯১৪ তারিখে নিউ সাউথ ওয়েলস বনাম কুইন্সল্যান্ডের মধ্যকার খেলার বোলিংকালে বলকে ঢিল দিয়ে ছুড়েছিলেন তিনি।

২৮ মে, ১৯২১ তারিখে ইংল্যান্ডের বিপক্ষে টেস্ট অভিষেক ঘটে তার। একই দলের বিপক্ষে ১৮ আগস্ট, ১৯২৬ তারিখে সর্বশেষ টেস্টে অংশ নেন টমি অ্যান্ড্রুজ।

৭৯ বছর বয়সে ২৮ জানুয়ারি, ১৯৭০ তারিখে ৭৯ বছর বয়সে নিউ সাউথ ওয়েলসের ক্রয়ডনে টমি অ্যান্ড্রুজের দেহাবসান ঘটে।

## তথ্যসূত্র

## আরও দেখুন
* জ্যাক গ্রিগরি
* জ্যাক রাইডার
* বার্ট ওল্ডফিল্ড
* অস্ট্রেলীয় টেস্ট ক্রিকেটারদের তালিকা

## বহিঃসংযোগ

* 
* 

বিষয়শ্রেণী:১৮৯০-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি থেকে আগত ক্রিকেটার
মুসলিম নভোচারীগণের তালিকা

এটি মহাকাশে ভ্রমণকারী **মুসলিম নভোচারীগণের তালিকা**।

## মুসলিম নভোচারীগণের তালিকা

## আরও দেখুন
* আরব নভোচারীদের তালিকা

## তথ্যসূত্র

বিষয়শ্রেণী:নভোচারীদের তালিকা
বিষয়শ্রেণী:পেশা অনুযায়ী মুসলিম
বিষয়শ্রেণী:মুসলিমদের তালিকা
আর. ডি. বনশল

**আর. ডি. বনশল** (১৯২৩ - ২০১০) ছিলেন একজন ভারতীয় চলচ্চিত্র প্রযোজক। তিনি মূলত বাংলা চলচ্চিত্র প্রযোজনার জন্য পরিচিত। সত্যজিৎ রায় পরিচালিত জয় বাবা ফেলুনাথ, চারুলতা, নায়ক ও অজয় কর পরিচালিত সাত পাকে বাঁধা ইত্যাদি ব্যবসা সফল তথা জাতীয় ও আন্তর্জাতিক পুরস্কার বিজয়ী চলচ্চিত্রের তিনি প্রযোজনাকারী ছিলেন। এছাড়াও তিনি পরিচালক সুধীর মুখোপাধ্যায় মৃণাল সেন, তপন সিংহ ও অন্যান্যদের সাথে কাজ করেছেন।

## জন্ম ও প্রাথমিক জীবন
আর. ডি. বনশল ১৯২৩ খ্রিষ্টাব্দে ভারতের আগ্রায় (তৎকালী, ব্রিটিশ ভারত) জন্মগ্রহণ করেন।

## চলচ্চিত্র

## মৃত্যু
আর.ডি বনশল ১১ই ডিসেম্বর, ২০১০-এ কলকাতায় মৃত্যুবরণ করেন।
## তথ্যসূত্র

## বহিঃসংযোগ

* দাপ্তরিক তথ্যক্ষেত্র

বিষয়শ্রেণী:১৯২৩-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:বাংলা ভাষার চলচ্চিত্র প্রযোজক
বিষয়শ্রেণী:আগ্রার ব্যক্তি
বিষয়শ্রেণী:কলকাতার ব্যক্তি
মুফতি নুরুন্নেসা খাতুন

**মুফতি নুরুন্নেসা খাতুন** ছিলেন বাংলাদেশের একজন লেখিকা, শিক্ষিকা এবং উদ্ভিদবিজ্ঞানী।

## প্রাথমিক জীবন
খাতুন ব্রিটিশ সাম্রাজ্যের সময় আসাম  রাজ্যের সিলেট জন্মগ্রহণ করেন। শৈশবকালে তিনি শিলংয়ে কাটিয়েছেন। ১৯৪৭ সালে তিনি সিলেটে চলে আসেন, যে বছর সিলেট পূর্ব বাংলার সাথে যোগদান করে সিলেট গণভোটের মাধ্যমে ভবিষ্যৎ রাষ্ট্র পাকিস্তানের অংশ হতে। সরকারি বালিকা বিদ্যালয় থেকে ১৯৫৩ সালে তিনি ম্যাট্রিক পরীক্ষায় উত্তীর্ণ হন। মুরারিচাঁদ কলেজ থেকে তিনি আইএসসি এবং বিএসসি পাশ করেন।ঢাকা বিশ্ববিদ্যালয় থেকে তিনি ছত্রাকবিজ্ঞান এবং উদ্ভিদ রোগবিজ্ঞানে স্নাতকোত্তর ডিগ্রী লাভ করেন।

## কর্মজীবন
তিনি ঢাকার কায়েদ-ই-আজম কলেজ, এবং সিলেট মহিলা কলেজে স্বল্প পরিসরে পাঠদান করতেন। ১৯৬৭ সালে, তিনি সিলেটের মুরারিচাঁদ কলেজে যোগদান করেন এবং ১৯৬৭ সালে তিনি জগন্নাথ কলেজ (বর্তমান জগন্নাথ বিশ্ববিদ্যালয়) এর সহকারী অধ্যাপিকা হিসেবে নিযুক্ত হন। তিনি উচ্চশিক্ষার জন্য ইংল্যান্ডে যান এবং ১৯৭১ সালে লিভারপুল বিশ্ববিদ্যালয় থেকে স্নাতকোত্তর ডিগ্রী পান। তিনি ইংল্যান্ডের রয়্যাল ন্যাশনাল রোজ সোসাইটির একজন সদস্য হন। তিনি ইডেন মহিলা কলেজেও শিক্ষাদান করেন এবং ১৯৭৩ থেকে ১৯৭৫ পর্যন্ত তিনি বেগম বদরুন্নেসা মহিলা কলেজে পড়ান। ১৯৭৫ সালে তিনি বেগম বদরুন্নেসা মহিলা কলেজের উদ্ভিদ ও প্রাণিবিদ্যা বিভাগের প্রধান হন, এবং ১৯৮১ পর্যন্ত এই পদে বহাল থাকেন। একই বছর তিনি বাংলাদেশ ন্যাশনাল রোজ সোসাইটি প্রতিষ্ঠা করেন। তিনি বাংলাদেশে গোলাপ ফুলের প্রদর্শনীর আয়োজন করেন এবং দেশব্যাপী ফুলের চাষ প্রতিষ্ঠা করতে সহায়তা করেন। ১৯৯২ সালে তিনি খুলনা মহিলা কলেজে উপাধ্যক্ষ হিসেবে এবং উদ্ভিদবিদ্যার অধ্যাপক হিসেবে যোগ দেন। শারীরিক অসুস্থতার কারণে তিনি একই বছর অবসর গ্রহণ করেন। তিনি বাংলাদেশ বোটানিক্যাল সোসাইটির একজন আজীবন সদস্য ছিলেন। গোলাপ ফুল সম্বন্ধে তিনি একটি বইও লিখেছেন। 
## মৃত্যু
৪ ডিসেম্বর ১৯৯৭ সালে নুরুন্নেসা মারা যান।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:বাংলাদেশী নারী ঔপন্যাসিক
বিষয়শ্রেণী:সিলেট জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অফ লিভারপুলের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশী উদ্ভিদবিজ্ঞানী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:ইডেন মহিলা কলেজের শিক্ষক
বিষয়শ্রেণী:খুলনা সরকারি মহিলা কলেজের প্রাক্তন শিক্ষক
বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী ঔপন্যাসিক
বিষয়শ্রেণী:শিলংয়ের ব্যক্তি
বিষয়শ্রেণী:সিলেট সরকারি মহিলা কলেজের শিক্ষক
বিষয়শ্রেণী:মুরারিচাঁদ কলেজের শিক্ষক
বিষয়শ্রেণী:বেগম বদরুন্নেসা সরকারি মহিলা কলেজের শিক্ষক
বিষয়শ্রেণী:সরকারি অগ্রগামী বালিকা উচ্চ বিদ্যালয় ও কলেজের প্রাক্তন শিক্ষার্থী
২০১৬-এর ইম্ফল ভূমিকম্প

**২০১৬ ইম্ফল ভূমিকম্প** ৪ জানুয়ারি ভারতের উত্তর পূর্বাঞ্চলীয় রাজ্য মণিপুরে আঘাত হানে, যার মাত্রা ছিল ৬.৭ এবং সর্বোচ্চ মার্কালি তীব্রতা ৭ (*খুব শক্তিশালী*)। এর ফলে কমপক্ষে ১১জন মারা যায়, ২০০জন আহত হয় এবং বহু সংখ্যক ভবন ক্ষতিগ্রস্ত হয়। বাংলাদেশ থেকেও এই ভূমিকম্প তীব্রভাবে অনুভব করা গিয়েছিল। এটা ভারতের উত্তরাঞ্চল এবং উত্তর-পূর্বাঞ্চল থেকেও তীব্রভাবে অনুভূত হয়। এই ভূমিকম্প, যা ৪ জানুয়ারি স্থানীয় সময় ভোর ৪:৩৫-এ (২৩:০৫ ইউটিসি, ৩ জানুয়ারি) সংগঠিত হয়, এটার কেন্দ্র ছিল একটি বিচ্ছিন্ন এলাকা। ইম্ফল অঞ্চলে ২,৫০,০০০ এর চেয়েও বেশি লোক বাস করে। এটা ১৮৮০ এবং ১৯৩৯ সালের পর সবথেকে ধ্বংসাত্মক ভূমিকম্প ছিল।

## আরো দেখুন
* ভারতীয় পাত

## তথ্যসূত্র

## বহিঃসংযোগ
* Recent Earthquakes Near Manipur, India

বিষয়শ্রেণী:২০১৬-এ ভূমিকম্প
বিষয়শ্রেণী:২০১৬-এ বাংলাদেশ
বিষয়শ্রেণী:বাংলাদেশে ভূমিকম্প
বিষয়শ্রেণী:ভারতে ভূমিকম্প
বিষয়শ্রেণী:নেপালে ভূমিকম্প
বিষয়শ্রেণী:২০১৬-এ নেপাল
বিষয়শ্রেণী:মিয়ানমারে ভূমিকম্প
মানত

**মানত** বলতে বুঝায় কোন কিছুর জন্য স্বেচ্ছায় প্রতিজ্ঞা করা। এটি মূলত ধর্মীয় বিষয়ের সাথে সংশ্লিষ্ট এবং এক্ষেত্রে স্রষ্টার নিকট প্রতিজ্ঞা করা হয়।

## অর্থ
কোনো বিশেষ উদ্দেশ্য পূরণের জন্য যখন কোনো কিছু করার প্রতিজ্ঞা করা হয় তখন সেটিকে মানত বলে।

## ধর্মীয় দৃষ্টিভঙ্গী
### ইসলাম ধর্ম
ইসলামের দৃষ্টিতে মানত করার বিষয়ে কোন নিষেধাজ্ঞা নেই; তবে এই বিষয়ে উৎসাহও প্রদান করা হয় না।

## আরও দেখুন
* শিরনি;
* বাতি দান।

## তথ্যসূত্র

## বহিঃসংযোগ

বিষয়শ্রেণী:ধর্মীয় সংস্কৃতি
দুশো ছেষট্টি দিনে স্বাধীনতা

***দুশো ছেষট্টি দিনে স্বাধীনতা*** হলো বাংলাদেশের মুক্তিযুদ্ধকালীন সময়ের বিভিন্ন ঘটনা এবং প্রতিরোধকারীদের লড়াই নিয়ে প্রকাশিত একটি দালিলিক প্রমাণ গ্রন্থ। এই বইটি ১৯৯৭ সালে বাংলাদেশের স্বাধীনতা যুদ্ধের রজত জয়ন্তী উপলক্ষে ঢাকা থেকে “মুক্ত পাবলিশার্স” কর্তৃক প্রকাশিত হয়।

## মূল্যায়ন
এই বইটি সম্পর্কে বিভিন্ন জনের মূল্যায়ন হলোঃ

২৫শে মার্চ, ১৯৭১-এর ভয়ংকর সেই কাল রাতে পাকিস্তানি সেনাবাহিনী আচমকা নিরস্ত্র-নিরীহ ঘুমন্ত বাঙালীদের গনহত্যা আরম্ভ করলে বাংলার বীর মুক্তিযোদ্ধারা মরণপণ যুদ্ধ করে কীভাবে তাদের আত্মসমর্পণ করতে বাধ্য করেছিল এবং আন্তর্জাতিক কূটনৈতিক প্রচেষ্টার মাধ্যমে মাত্র ২৬৬ দিনের রেকর্ড সময়ে কীভাবে আমরা ১৬ই ডিসেম্বর, ১৯৭১ স্বাধীনতা অর্জন করেছি তা মুজিবনগর সরকারের সাবেক ভ্রাম্যমাণ রাষ্ট্রদূত মুক্তিযোদ্ধা মুহাম্মদ নূরুল কাদির বিরচিত ‘দুশো ছেষট্টি দিনে স্বাধীনতা’ বইটি পড়লে জানতে পারবেন। মুক্তিযুদ্ধের রজত জয়ন্তী উপলক্ষে প্রকাশিত ‘দুশো ছেষট্টি দিনে স্বাধীনতা’ বইটি নতুন প্রজন্মের বন্ধুগণসহ সকলকে পড়ার জন্যে অনুরোধ জানাচ্ছি। - *বেগম [[সুফিয়া কামাল]]*

মুক্তিযুদ্ধ সম্পর্কে যারা জানতে চান মুহাম্মদ নূরুল কাদির কৃত ‘দুশো ছেষট্টি দিনে স্বাধীনতা’ বইটি তাঁদের অত্যন্ত প্রয়োজনীয় হয়ে দেখা দেবে। - *[[মুহাম্মদ হাবিবুর রহমান]]*

## আরও দেখুন
* বাংলাদেশের মুক্তিযুদ্ধ বিষয়ক বইয়ের তালিকা।

## তথ্যসূত্র

## বহিঃসংযোগ

বিষয়শ্রেণী:১৯৯৭-এর বই
বিষয়শ্রেণী:বাংলাদেশের স্বাধীনতা যুদ্ধভিত্তিক উপন্যাস
ধীমানের দিনকাল

**ধীমানের দিনকাল** ২০১৭ সালের  কলকাতার একটি কমেডি ওয়েব সিরিজ চলচ্চিত্র। অনিন্দ্য সরকার পরিচালিত এই ছবিতে মুখ্য ভূমিকায় আছে শাশ্বত চট্টোপাধ্যায়। এই ছবিটি মূলত প্রাপ্তবয়স্কদের জন্য হাস্যরসময় চলচ্চিত্র।

## মূল কাহিনী
গল্পের ধীমান আর পাঁচটা মানুষের মতো মোবাইল ফোন ব্যবহার করে না। কী আশ্চর্য! পরিবার থেকে শুরু করে পাড়া প্রতিবেশী ধীমানকে মোবাইলের ‘উপকারিতা’ বুঝিয়ে ক্লান্ত। শেষ পর্যন্ত হাতে মোবাইল ফোন এলে সোশ্যাল নেটওয়ার্কিংয়ের কল্যাণে কীভাবে ধীমানের জীবনটা বদলে যায় তাই নিয়েই সিরিজ।

বিষয়শ্রেণী:২০১৭-এ অভিষিক্ত ওয়েব ধারাবাহিক
বিষয়শ্রেণী:আল্ট বালাজীর মৌলিক অনুষ্ঠান
বিষয়শ্রেণী:বাংলা ভাষার ওয়েব ধারাবাহিক
মুহাম্মদ নূরুল কাদির

**মুক্তিযোদ্ধা মুহাম্মদ নূরুল কাদির** (জন্ম: ১৯ জানুয়ারি ১৯৪০) হলেন বাংলাদেশের একজন প্রখ্যাত আইনজীবী ও সাহিত্যিক। তিনি তার গবেষণামূলক গ্রন্থ *[[দুশো ছেষট্টি দিনে স্বাধীনতা]]* গ্রন্থের জন্য বিশেষভাবে পরিচিত।

## জন্ম ও পারিবারিক পরিচিতি

## শিক্ষাজীবন

## কর্মজীবন

## রচনাবলী
তিনি ১৯৯৭ সালে বাংলাদেশের স্বাধীনতা যুদ্ধের রজত জয়ন্তী উপলক্ষে “দুশো ছেষট্টি দিনে স্বাধীনতা” শিরোনামে বাংলাদেশের মুক্তিযুদ্ধকালীন সময়ের বিভিন্ন ঘটনা এবং প্রতিরোধকারীদের লড়াই নিয়ে একটি দালিলিক প্রমাণক গ্রন্থ রচনা করেন।

## আরও দেখুন
* দুশো ছেষট্টি দিনে স্বাধীনতা।

## তথ্যসূত্র

## বহিঃসংযোগ
* “মুহাম্মদ নূরুল কাদির”  - যশোর ইনফো-তে প্রকাশিত সংক্ষিপ্ত জীবনী।

বিষয়শ্রেণী:১৯৪০-এ জন্ম
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
মিয়া রোজ ফ্রাম্পটন

**মিয়া রোজ ফ্রাম্পটন** (জন্ম মার্চ ৪, ১৯৯৬) একজন মার্কিন অভিনেত্রী। তিনি মার্কিন টেলিভিশন চ্যানেল এবিসিতে প্রচারিত কিশোর-কিশোরীদের পারিবারিক হাস্যরস-দৃশ্যকাব্য ভিত্তিক ধারাবাহিক *[[মেইক এট অর ব্রেক ইট]]* এ একটি চরিত্র পেইথন কেলার এর বোনের চরিত্র বেকা কেলার হিসেবে অভিনয়ের জন্য, এবং ২০১৫ সালে মার্কিন টেলিভিশন চ্যানেল লাইফটাইম এ প্রচারিত ছোট পর্দার চলচ্চিত্র *এ টিচার্স অবসেশন* এ তার চরিত্র ব্রিটগেট এর জন্য সবার নিকট পরিচিত।

## প্রাথমিক জীবন
ফ্রাম্পটনের জন্ম, মার্কিন যুক্তরাষ্ট্রের টেনেসি রাজ্যের ন্যাশভিল শহরে, রক সঙ্গীতঙ্গ, পিটাল ফ্রাম্পটন এবং টিনা এলফার্স দম্পতির পরিবারে। তার টিফানি ওয়ায়েস্ট নামে একজন সৎ-সহোদর রয়েছে, যে তার মাতার পূর্বের সংসারের সন্তান, এবং জেইদ এবং জুলিয়ান ফ্রাম্পটনের নামে আরো দু-জন সহোদর রয়েছে, যারা তার পিতার পূর্বের সংসারের সন্তানদ্বয়। তার নাম তার বাবার একটি গানের শিরোনাম "মিয়া রোজ" হিসেবে ব্যবহার করা হয়েছে যেটি তার বাবা তাকে উদ্দেশ্য করে রচনা করেছিলেন। 

## চলচ্চিত্র সমূহ

## তথ্যসূত্র

## বহিঃসংযোগ
* 
* 
* http://www.enquirer.com/editions/2001/02/04/tem_no_fade_in_framptons.html 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ন্যাশভিল, টেনেসির অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:পিটার ফ্রাম্পটন
একলাখী সমাধিসৌধ

**একলাখী সমাধিসৌধ** ভারতের পশ্চিমবঙ্গের মালদা জেলার পান্ডুয়ায় অবস্থিত একটি সমাধিসৌধ। এটি ১৪২৫ সালের দিকে নির্মিত হয়েছিল। এটিতে তিনটি সমাধি রয়েছে, সম্ভবত রাজা গণেশের পুত্র সুলতান জালালুদ্দিন মুহম্মদ শাহ, তার স্ত্রী এবং পুত্র শামসুদ্দিন আহমদ শাহের, কিন্তু শনাক্তকরণ নিয়ে বিতর্ক রয়েছে। কাঠামোটি একটি ঢালু ছাদ সহ একটি গ্রামের কুঁড়েঘরের চিত্রিত করে এবং বাংলার সালতানাতের সময় নির্মিত অন্যান্য বিভিন্ন ভবনের নমুনা হিসাবে কাজ করে।

## ইতিহাস
সমাধিটি ১৫ শতকের গোড়ার দিকে নির্মিত হয়েছিল ()। এখানে তিনটি সমাধি রয়েছে। একটি সমাধি সুলতান জালালুদ্দিন মুহম্মদ শাহ, তার স্ত্রী ও পুত্র শামসুদ্দিন আহমদ শাহের অন্য দুটি সমাধি বলে মনে করা হয়। এই সমাধিগুলির অভিযোজন এবং সনাক্তকরণ বিতর্কিত। জালালুদ্দিন ছিলেন রাজা গণেশের পুত্র এবং পরে ইসলাম গ্রহণ করেছিলেন। তিনি ছিলেন বাংলার প্রথম স্থানীয় মুসলিম রাজা এবং পান্ডুয়া থেকে শাসন করা বাংলার শেষ সুলতান।

ঐতিহ্য অনুসারে, সমাধিটি নির্মাণে এক লক্ষ টাকা () খরচ হয়েছে। সমাধিটির নাম "একলাখি" () পরিমাণ থেকে। সমাধিটি একটি ভারতীয় পুরাতত্ত্ব সর্বেক্ষণ তালিকাভুক্ত স্মৃতিস্তম্ভ।

## স্থাপত্য
সমাধিটি বাংলায় একটি একক গম্বুজ সহ প্রাচীনতম টিকে থাকা বর্গাকার আকৃতির ভবন। ইটের কাঠামো  পুরু দেয়াল এবং একটি অষ্টভুজ আকৃতির অভ্যন্তর, যা একসাথে প্রয়োজনীয় স্কুইঞ্চের আকারকে ছোট করে। সমাধিটিতে একটি মসৃণভাবে বাঁকা কার্নিশ, দেয়ালে পোড়ামাটির অলঙ্করণ এবং কোণে নিযুক্ত টাওয়ার রয়েছে। কার্নিশ বর্গাকার স্কুইঞ্চে গোলার্ধের গম্বুজটিকে সমর্থন করে।

এ সমাধিসৌধ নির্মাণের অনুপ্রেরণা এসেছে বিহার শরীফে অবস্থিত ইবরাহিম বাইয়ুর সমাধির (১৩৫৩ খ্রি.) মাধ্যমে এবং দিল্লির কুওয়াতুল ইসলাম মসজিদের পেছনে অবস্থিত সুলতান ইলতুৎমিশের সমাধি (১২৩৬ খ্রি.) থেকে।

সমাধিটি  চওড়া এবং  উচ্চতায়। গম্বুজের ব্যাস  । এর প্রতিটি সম্মুখভাগে একটি করে দরজা রয়েছে। প্রতিটি দরজায় একটি সূক্ষ্ম খিলান রয়েছে। অভ্যন্তরীণ চেম্বারের পরিমাপ  এবং কোন উইন্ডো নেই।

ঐতিহাসিক পারভীন হাসান লিখেছেন যে স্থাপত্যটি প্রাক-ইসলামী বাংলার ইটের মন্দির থেকে অনুপ্রাণিত হতে পারে। জালালুদ্দিন যেহেতু বাংলার প্রথম স্থানীয় মুসলিম রাজা, তাই তিনি তার শিকড়কে তুলে ধরে সাধারণ বাঙালি শৈলীতে সমাধিটি নির্মাণ করেছিলেন। সমাধিসৌধের কাঠামোটি একটি ঢালু ছাদ তৈরির ছাদ সহ একটি খড়ের কুঁড়েঘরের প্রতিনিধিত্ব করে। এটি স্বতন্ত্র বাংলা স্থাপত্যের প্রাচীনতম উদাহরণ যা বাংলা সালতানাতের সময়কালে এবং পরবর্তীকালে জনপ্রিয় হয়েছিল।

## গ্যালারি

চিত্র:Eklakhi Mausoleum at Pandua in Malda district 11.jpg|দেয়ালে টেরাকোটা খোদাই করা
চিত্র:Eklakhi Mausoleum at Pandua in Malda district 04.jpg|অষ্টভুজাকার টাওয়ারটি কাঠামোকে শক্তিশালী করছে
চিত্র:Eklakhi Mausoleum at Pandua in Malda district 10.jpg|খোদাই করা
চিত্র:Eklakhi Mausoleum at Pandua in Malda district 14.jpg|সজ্জিত গেট এবং দেয়াল


## তথ্যসূত্র

বিষয়শ্রেণী:মালদহ জেলার দর্শনীয় স্থান
বিষয়শ্রেণী:ভারতের সমাধি
বিষয়শ্রেণী:বাংলাদেশের স্থাপত্য
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ভারতের_সমাধিসৌধ
সিদ্ধার্থ গুপ্তা

**সিদ্ধার্থ গুপ্তা** হচ্ছেন একজন ভারতীয় চলচ্চিত্র অভিনেতা। তিনি একতা কাপুর এবং বিজয় নাম্বিয়ারের যৌথ উদ্যোগে নির্মিত কুকু মাথুর কি ঝান্ড হো গায়ি-এ অভিনয়ের মাধ্যমে বলিউডে অভিষেক করেন। এই চলচ্চিত্রটি জাতীয় পুরস্কার প্রাপ্ত বিজ্ঞাপন নির্মাতা আমান সাচদেব দ্বারা পরিচালিত হয়েছিল।

## ব্যক্তিগত জীবন
সিদ্ধার্থ গুপ্তা ভারতের উত্তরাখণ্ডের দেরাদুনে তার শৈশব অতিবাহিত করেছেন। পরবর্তীতে তিনি পড়াশুনা করার জন্য দুবাইয়ে পাড়ি জমান, যেখানে তিনি প্রকৌশলবিদ্যায় অধ্যয়ন করেছেন। সিদ্ধার্থের ভাই, বিকাশ গুপ্তা হচ্ছেন এমটিভি ইন্ডিয়ার ভারপ্রাপ্ত প্রোগ্রামার, একজন প্রযোজক, অভিনেতা, চিত্রনাট্যকার এবং রিয়্যালিটি টেলিভিশন তারকা।

## ক্যারিয়ার
সিদ্ধার্থ গুপ্তা মাত্র ২০ বছর বয়সে তার প্রথম চলচ্চিত্রে অভিনয় করেন। অতঃপর তিনি তার ক্যারিয়ারে একটি বিরতি দেন এবং বর্তমানে তিনি মার্কিন যুক্তরাষ্ট্রে অবস্থিত একটি অভিনয় স্কুলে কাজ করছেন। সিদ্ধার্থ গুপ্তা চলচ্চিত্রে তার অভিনয়ের জন্য সকলের কাছ থেকে ইতিবাচক প্রতিক্রিয়া পেয়েছিলেন। পরবর্তীতে তিনি বালাজী প্রোডাকশনের সাথে তিনটি চলচ্চিত্রের জন্য চুক্তি স্বাক্ষর করেন। ২০১৭ সালে তিনি আল্ট বালাজীর রাগিনী এমএমএস: রিটার্নসে প্রধান ভূমিকা পালন করেছেন।

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:হিন্দি চলচ্চিত্র অভিনেতা
১৫০৫-এর লো মুসতাং ভূমিকম্প

**১৫০৫ লো মুসতাং ভূমিকম্প** ৬ জুন ১৫০৫ সালে সংগঠিত হয়। এই ভূমিকম্পের মাত্রা ছিল ৮.২ এবং ৮.৮ এর মধ্যে, যা নেপালের ইতিহাসে এটাকে একটি সবচেয়ে ধ্বংসাত্মক ভূমিকম্প হিসেবে পরিণত করেছে। এই ভূমিকম্পটির ফলে তৎকালীন নেপালের প্রায় ৩০ শতাংশ লোক মারা যায়।

## আরো দেখুন
*ঐতিহাসিক ভূমিকম্পের তালিকা
*নেপালের ভূমিকম্পের তালিকা

## তথ্যসূত্র

বিষয়শ্রেণী:ভারতে ভূমিকম্প
বিষয়শ্রেণী:নেপালে ভূমিকম্প
বিষয়শ্রেণী:১৫০৫
হেমায়েত বাহিনী

**হেমায়েত বাহিনী** ১৯৭১ সালে বাংলাদেশের স্বাধীনতা যুদ্ধ চলাকালে স্বাধীনতার স্বপক্ষে গঠিত একটি সশস্ত্র গেরিলা দল। এই সশস্ত্র গেরিলা বাহিনীটির নেতা ছিলেন হেমায়েত উদ্দিন, বীর বিক্রম। মুক্তিযুদ্ধকালীন সময়ে এই বাহিনীটির সাহসিকতা ও বীরত্বপূর্ণ কর্মের জন্য পাকিস্তানি বাহিনী সর্বদা ভীত-সন্ত্রস্ত থাকতো; এবং সাধারণ্যে এটি পরিচিতি লাভ করে নেতার নামানুসারে “হেমায়েত বাহিনী” হিসাবে।

## গঠন
এই বাহিনীটি ইস্ট বেঙ্গল রেজিমেন্টের সৈনিক হেমায়েত উদ্দিনের নেতৃত্বে মুক্তিযুদ্ধ শুরুর পর পরই নানা বাহিনীর প্রশিক্ষণপ্রাপ্ত কজনকে নিয়ে গঠিত হয় ছোট্ট পরিসরে।

## যুদ্ধসমূহ
২৮ মার্চ, বাংলাদেশের মুক্তিযুদ্ধের একদম শুরুতেই হেমায়েত উদ্দিনের নেতৃত্বে ১৭ জন গেরিলা জয়দেবপুর ক্যান্টনমেন্ট আক্রমণ করে অস্ত্র ও গোলাবারুদ সংগ্রহ করে গোপালগঞ্জের টুপুরিয়া গ্রামে ফিরে যান।

## আরও দেখুন
* হেমায়েত উদ্দিন।

## তথ্যসূত্র

## বহিঃসংযোগ

বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:বাংলাদেশের স্বাধীনতা যুদ্ধকালীন গেরিলা বাহিনী
বিষয়শ্রেণী:গেরিলা সংগঠন
বিষয়শ্রেণী:বাংলাদেশের আধাসামরিক বাহিনী
চাঁদড়া জমিদার বাড়ি

**চাঁদড়া জমিদার বাড়ি** বাংলাদেশের ঢাকা বিভাগের ফরিদপুর জেলার অন্তর্ভুক্ত আলফাডাঙা উপজেলার চাঁদড়া গ্রামের এক ঐতিহাসিক জমিদার বাড়ি।

## ইতিহাস
প্রায় ৮৩ বছর আগে এই ঐতিহাসিক চাঁদড়া জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন গির্জাকণ্ঠ মুখোপাধ্যায়। গির্জাকণ্ঠ মুখোপাধ্যায় প্রথমে মাগুরা জেলার মহম্মদপুর উপজেলার নায়েব ছিলেন। এখানে নায়েব থাকায় অবস্থায় তিনি অনেক অর্থ সম্পদের মালিক হন এবং চাঁদড়া গ্রামে জমিদারি প্রতিষ্ঠা করেন। জমিদারের ৩ ছেলে ছিল, বড় ছেলের নাম ব্যাচা মুখোপাধ্যায় আর ছোট ছেলের নাম শিবুপ্রসাদ মুখোপাধ্যায় কিন্তু মেঝো ছেলের নাম জানা যায়নি। জমিদারের একজন মৌরি ছিল, যার নাম কেশব চন্দ্র। তখনকার সময় জমিদার বাড়িটির অবস্থান ছিল মধুমতি নদীর তীরে এবং সেখানে ঘাট ছিল। সেই সুবাধে জমিদার বাড়ির কয়েকটি বড় বড় নৌকা ছিল। যেগুলো জমিদারদের চলাচল এবং তাদের মালামাল পরিবহন করার জন্য ব্যবহার করা হতো। জমিদার গির্জাকণ্ঠ মুুখোপাধ্যায় তখনকার সময় তার বাড়ির সামনে একটি হাট বসান তবে এখন আর সেই হাট নেই। জমিদারের নামানুসারে নদীয়ার চাঁদ বাজারের পশ্চিম পাশের নাম গির্জার চর। বাংলাদেশের মহান মুক্তিযুদ্ধের সময় জমিদার গির্জাকণ্ঠ মুখোপাধ্যায় তার পরিবার নিয়ে পার্শ্ববর্তী দেশ ভারতে আশ্রয় নেন। কিন্তু দেশ স্বাধীন হওয়ার পর তিনি আর ফিরে আসেন নাই। 

## জমিদার বাড়ির গঠনশৈলি
এই জমিদার বাড়িটি দ্বিতল বিশিষ্ট একটি বাড়ি। এই বাড়ির নিচের তলায় বৈঠকখানা এবং উপরের তলায় শয়ন কক্ষ। পূর্বে উপরের তলায় উঠার জন্য একটি কাঠের হাতল বিশিষ্ট সিঁড়ি রয়েছে। বর্তমানে হাতল ভেঙ্গে গেছে তবে সিঁড়ি দিয়ে এখনো উপরের তলায় উঠা যায়। জমিদার বাড়িটিতে ১০ কক্ষ, ৫ টি দরজা এবং ১৬ টি জানালা রয়েছে। আগে উপরের তলায় লোহার রেলিং এবং টিনের চালযুক্ত বারান্দা ছিল কিন্তু এখন আর তা নাই। জমিদার বাড়িটির উপরের তলায় একটি লোহার সিন্দুক আছে যা সংরক্ষণের অভাবে মরিচা ধরে গেছে। জমিদার বাড়িটিতে রান্না করার জন্য একটি রান্না ঘর আছে। 

## আরো দেখুন
* জমিদার বাড়ি

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:ফরিদপুর জেলার দর্শনীয় স্থান
বিষয়শ্রেণী:ফরিদপুর জেলার প্রত্নতাত্ত্বিক স্থাপনা
পশ্চিমবঙ্গ রাজ্য পুরাতাত্ত্বিক সংগ্রহালয়

** রাজ্য পুরাতাত্ত্বিক সংগ্রহালয় ** ১৯৬২ সালে কলকাতায় প্রতিষ্ঠিত পশ্চিমবঙ্গ সরকার দ্বারা পরিচালত একটি রাষ্ট্রীয় প্রত্নতাত্ত্বিক সংগ্রহালয় বা জাদুঘর। প্রথম, মধ্য ও শেষ মধ্যবর্তী লৌহ যুগের শুশুনিয়া (বাঁকুড়া) এবং অন্যান্য স্থানগুলি, পাণ্ডু রাজার ঢিবি (বর্ধমান), পোড়ামাটির ভাস্কর্য, পাথর ও অন্যান্য প্রাক-ঐতিহাসিক পুরাতাত্ত্বিকদের বিরল সরঞ্জামসহ বিভিন্ন সংগ্রহ রয়েছে এই সংগ্রহালয়ে। এছাড়াও গুপ্ত, মৌর্য, শুঙ্গ, কুশান, পাল এবং মধ্যযুগীয় সময় প্রত্নতাত্ত্বিক বস্তু রয়েছে রাজ্য পুরাতাত্ত্বিক সংগ্রহালয়ে।
১৯৬৩ সালে খোলা 'ঐতিহাসিক শিল্প' বিভাগের একটি বড় অংশ রয়েছে যা অনেকগুলি প্রাচীন পোড়ামাটির, ব্রোঞ্জ, কাঠের খোদাই, বস্ত্র এবং পাণ্ডুলিপি প্রদর্শন করে। বিভিন্ন কার্ড সেট এবং অন্যান্য প্রকাশনা বিক্রি; কার্যক্রমগুলি ঐতিহাসিক স্থানগুলির অনুসন্ধান এবং খননকাজ অন্তর্ভুক্ত করেছে।

## অবস্থান
পশ্চিমবঙ্গ রাজ্য প্রত্নতাত্ত্বিক গ্যালারী, ১ সত্যেন রায় রোড, বেহালা, কলকাতা ৭০০ ০৩৪। 

## পরিদর্শনের সময়
কলকাতার প্রত্নতাত্ত্বিক জাদুঘরটি ঐতিহাসিকদের, প্রত্নতাত্ত্বিকদের জন্য এবং সাধারণ মানুষের কাছে যথেষ্ট জনপ্রিয়। সংগ্রহালয়টি শনিবার থেকে বৃহস্পতিবার পর্যন্ত সকাল ১০.০০ টা থেকে বিকাল ৪.৩০ টা পর্যন্ত খোলা থাকে। একজন ব্যক্তির জন্য প্রবেশের মূল্য হল ₹২০ এবং ১৫ বছরের বা ১৫ বছরের কম বয়সের শিশুদের জন্য প্রবেশ বিনামূল্যে। 

## তথ্যসূত্র

## বহিঃসংযোগ

বিষয়শ্রেণী:কলকাতার জাদুঘর
বিষয়শ্রেণী:ভারতের প্রত্নতাত্ত্বিক জাদুঘর
বিষয়শ্রেণী:১৯৬২-এ প্রতিষ্ঠিত জাদুঘর
রোবট (দ্ব্যর্থতা নিরসন)

**[[রোবট]]** হলো একধরনের বিশেষ যন্ত্র যা বিভিন্ন কাজ করতে ব্যবহার করা হয়।

**রোবট** দ্বারা আরও বোঝানো হতে পারে:

## যন্ত্র ও সারঞ্জাম
* ইন্টারনেট রোবট- সফটওয়্যার এপ্লিকেশন যা স্বয়ংক্রিয়ভাবে ইন্টারনেটে বিভিন্ন কাজ করে।
* কৃষি রোবট-একধরনের রোবট যা কৃষি কাজে ব্যবহার করা হয়।
* স্বয়ংক্রিয় যন্ত্র- ("রোবট" নামেও পরিচিত) একধরনের যন্ত্র যা পরিচালক ছাড়াই কাজ করতে পারে।

## স্থাপত্য
* রোবট ভবন- থাইল্যান্ডের ব্যাংককে অবস্থিত একটি ভবন।

## আরও দেখুন
* বট (দ্ব্যর্থতা নিরসন)
টনি ডায়েস

**টনি ডায়েস** হলেন একজন বাংলাদেশি অভিনেতা ও নির্দেশক। তিনি ১৯৯৪ সাল থেকে চার শতাধিক নাটক, ধারাবাহিক আর টেলিফিল্মে অভিনয় করেছেন। এছাড়া তিনি কয়েকটি চলচ্চিত্রে অভিনয় করেছেন। সেগুলো হলো *[[মেঘের কোলে রোদ]]* (২০০৮) এবং *[[পৌষ মাসের পিরীত]]* (২০১৬)।

## কর্মজীবন
১৯৮৯ সালে "নাগরিক নাট্য সম্প্রদায়ে" যোগ দেয়ার মধ্য দিয়ে তাঁর অভিনয় জীবনের পথচলা শুরু হয়। ১৯৯৪ সালে তাঁর টেলিভিশন পর্দায় অভিষেক হয়।

২০০৮ সালে *[[মেঘের কোলে রোদ]]* চলচ্চিত্রের মধ্য দিয়ে ডায়েসের বড় পর্দায় অভিষেক হয়। নারগিস আক্তার পরিচালিত চলচ্চিত্রটি এইডস বিষয়ক সচেতনতা নিয়ে নির্মিত। এতে তিনি রিয়াজ ও পপির সাথে অভিনয় করেন। ২০১৬ সালে তিনি নারগিস আক্তার পরিচালিত *[[পৌষ মাসের পিরীত]]* চলচ্চিত্রে অভিনয় করেন। এটি নগেন্দ্রনাথ মিত্র রচিত *রস* গল্প অবলম্বনে নির্মিত হয়। এতে তাঁর বিপরীতে ছিলেন পপি ও প্রিয়াংকা। ২০১৭ সালে প্রায় চার বছর পর তিনি সৈয়দ জামিম নির্দেশিত *অনাহূত* টেলিভিশন নাটকে অভিনয় করেন। নাটকটি চিত্রায়িত হয় যুক্তরাষ্ট্রে। নাটকটি ঈদুল আযহা উপলক্ষ্যে এটিএন বাংলায় প্রচারিত হয়।

## পারিবারিক জীবন
তিনি ২০০১ সালের ১৪ ফেব্রুয়ারি প্রিয়া ডায়েসকে বিয়ে করেন। তাঁদের মেয়ের নাম অহনা। ২০০৮ সালের শেষের দিকে তিনি স্ত্রী ও মেয়েকে নিয়ে মার্কিন যুক্তরাষ্ট্রে চলে যান। বর্তমানে মেয়ে অহনা এবং স্ত্রী প্রিয়া ডায়েসসহ নিউইয়র্কের লং আইল্যান্ডের হিকসভিল শহরে বাসবাস করছেন টনি ডায়েস। তিনি সেখানে একটি বেসরকারি প্রতিষ্ঠানে কর্মরত আছেন।

## চলচ্চিত্রের তালিকা
* *[[মেঘের কোলে রোদ]]* (২০০৮)
* *[[পৌষ মাসের পিরীত]]* (২০১৬)

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:বাঙালি খ্রিস্টান
বিষয়শ্রেণী:বাংলাদেশী খ্রিস্টান
বিষয়শ্রেণী:আদমজী ক্যান্টনমেন্ট কলেজের প্রাক্তন শিক্ষার্থী
ফ্রান্সেসকা কাপালদি

**ফ্রান্সেসকা অ্যাঞ্জেলুচ্চি কাপালদি** (জন্ম: জুন ৮, ২০০৪)

একজন মার্কিন শিশু শিল্পী। তিনি মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক *[[ডগ উইথ এ ব্লগ]]*-এ "ক্লো জেমস" নামক একটি ভূমিকায় সহকারী চরিত্রের অভিনয় করেন। 

## জীবন এবং কর্মজীবন
কাপালদির জন্ম, মার্কিন যুক্তরাষ্ট্রের ক্যালিফোর্নিয়া রাজ্যের সান ডিয়েগো শহরের মধ্যে অবস্থিত পর্বত সমুদ্রতীরবর্তী স্থান লা জোলাতে, এবং তিনি তার পিতা-মাতার সাথে সান ডিয়েগো শহরের উত্তরাঞ্চলে অবস্থিত  সমৃদ্ধ সমুদ্র সৈকত রিসোর্ট শহর কার্লসবাদে।  তিনি তার অভিনয় জীবন শুরু করেন মার্কিন শিশুতোষ চ্যানেল ডিজনিতে প্রচারিত হাস্যরস ধারাবাহিক *[[এন্ট ফার্ম]]* এ এবং মার্কিন টেলিভিশন চ্যানেল সিবিএম এ প্রচারিত হাস্যরসমূলক ধারাবাহিক *[[হাউ আই মেট ইউর মাদার]]* এ ছোট ছোট ভূমিকায় অভিনয় করার মাধ্যমে। এই ধারাবাহিকটিতে তিনি সাত বছর বয়সী লিলি নামক ভূমিকায় অভিনয় করেন, এই চরিত্রটিই আবার মার্কিন অভিনেত্রী এলিসন হ্যানিগান দ্বারা প্রাপ্তবয়স্কা হিসাবে অভিনয় করা হয়েছিল।  এছাড়াও, কাপালদি মার্কিন টেলিভিশন চ্যানেল ফক্স এ প্রচারিত ধারাবাহিক "দ্য গুডউইন গেমস্" ছোট পর্দার চলচ্চিত্রতে অভিনয় করেন। এছাড়া কাপালদি, ২০১২ সালে মুক্তিপ্রাপ্ত মার্কিন অভিনেতা এবং পরিচালক  করবিন বার্নসেন এর স্বাধীন চলচ্চিত্র *[[থ্রী ডে টেস্ট]]* এ কাজ করেন এবং ডিজনি চ্যানেল এ প্রচারিত হাস্যরস ধারাবাহিক *[[ডগ উইথ এ্য ব্লগ]]* এ অভিনয় করেন, যেটির মাধ্যমে তিনি প্রথম কোন ধারাবাহিকে নিয়মিত অভিনেত্রী হিসেবে আত্বপ্রকাশ করেন।  তিনি ২০১৫ সালে মুক্তিপ্রাপ্ত অপ্রত্যাশিত এবং উত্তেজনাময় ঘটনা সম্পন্ন মার্কিন থ্রিডি এনিমেশন ভিত্তিক হাস্যরস চলচ্চিত্র  *[[দ্য পিনাটস মুভি]]* এ লিটল হেয়ার্ড গার্ল নামক চরিত্রে কন্ঠ প্রদানের মাধ্যমে কন্ঠ অভিনেত্রী হিসেবে আত্বপ্রকাশ করেন।

## চলচ্চিত্র সমূহ

## তথ্যসূত্র

## বহিঃসংযোগ
*

বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২০০৪-এ জন্ম
বিষয়শ্রেণী:লা জোলা, সান ডিয়েগোর ব্যক্তিত্ব
বিষয়শ্রেণী:সান ডিয়েগোর অভিনেত্রী
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:মার্কিন ওয়েব ধারাবাহিকের অভিনেত্রী
বিষয়শ্রেণী:মার্কিন কণ্ঠাভিনেত্রী